Милан Орлиќ

Милан Орлиќ (Панчево, 1962) е српски писател, филозоф и научен истражувач.

 Биографија 
Орлиќ ги завршил додипломските и магистерските студии на Филозофскиот факултет при Белградскиот Универзитет (филозофска група). Докторирал на Универзитетот Монаш во Мелбурн, Австралија, со тема Наративните структури на српскиот постмодерен роман: Дезинтеграција на наративниот субјект и реконструкција на фигурата на наратор.

Во периодот 2002-2005 година, држел серија предавања на универзитетите во Прага, Брно, Гдањск, Познањ, Вроцлав, Ополе, Краков. Во 2010 година, држел предавања како гостин-предавач на Универзитетот Монаш во Мелбурн (Австралија). Во 2013 година, држел серија предавања на Универзитетот Сорбона (Париз 1 и Париз 4). Учествувал на повеќе од 30 научни конференции и тркалезни маси во Србија, регионот и светот, на три континенти (Белград, Бостон, Букурешт, Вашингтон, Веспрем, Канбера, Краков, Ниш, Охрид, Нови Сад, Сан Антонио, Сиднеј, Хобарт). Учествувал на повеќе од 30 меѓународни поетски фестивали.

Тој е главен и одговорен уредник на списанието „Свеске“ (доделено на наградата „Јеремија Живановиќ“ за најдоброто книжевно списание во Србија во 2001 година). Како главен уредник, го уредувал списанието за дигитална уметност и култура Свеске-АртТек. Главен уредник е на издавачката куќа Мали Немо. Претседател на Извршниот одбор на Фондот Исидора Секулиќ (2001-2005). Претседател на одборот за меѓународна соработка на Друштвото на писатели на Србија (2001-2003).             

 Објавени книги 

 За нереалното (роман-приказна; „Литературна младина на Србија“, Белград, 1987), 
 Момо во поларната ноќ (краток поетски роман; „Просвета“, Белград,1992), 
 Од поларната ноќ (збирка песни; „Просвета“, Белград, 1995; второ ревидирано издание 1996),
 Белешки од поларната ноќ (збирка есеи;„Просвета“, Белград, 1997), 
 Зуење на еден милениум (збирка песни; „Просвета“, Белград, 1998; второ ревидирано издание 2000),
 Градот, пред да проговорам (збирка песни, „Мали Немо“, Панчево, 2005, второ ревидирано издание 2006).
 Копнеж по целото (Панчево: Мали Немо, 2009),
 Андриќ, Црњански, Пекиќ : наративни структури на српскиот (пост) модернистички роман: деконструкција на наративниот субјект и реконструкција на фигурата на нараторот (Панчево, „Мали Немо“, 2017).

 Застапен во антологиите 
Застапен е во околу дваесет од најважните домашни и странски избори, антологии и лексикони (на пр. во Лексиконот на балканските писатели /филозофски факултет, Масариковски универзитет, Брно, 2000 и други лексикони; претставен на југословенскиот CD-ROM 2000 објавен од српскиот ПЕН центар. Најновото: Антологија (2016).   

 Избрани награди 

 Награда Исидора Секулиќ, 
 Награда Милан Ракиќ, 
 Награда Бранко Миљковиќ, 
 Просветина награда, 
 Печат вароши сремскокарловачко, 
 Пегаз,
 Плакета Мермер и звук,
 Кондир Косовке девојке и други. 

Неговата поезија и есеи биле преведени на петнаесет јазици, вклучувајќи и еден превод објавен во „Меѓународен поетски преглед“ (анг: International Poetry Review) (САД, Северна Каролина). Објавил двојазично француско-српско издание на книгата песни) објавена од издавачка куќа (Париз, 2013). Напишани се околу стотина текстови за делото на Орлиќ во Србија и регионот, како и неколку текстови во странските списанија во Европа и светот, вклучувајќи и „Светската литература денес“ (САД). Тој го уредувал списанието Книжевност (ИП Просвета).

 Надворешни врски 

 www.malinemo.rs Издавачка куќа „Мали Немо“
Категорија:Српски поети
Категорија:Родени во 1962 година